jkorsvik/nowiki_second_scrape_merged huggingface dataset:
Stuenes skole

Stuenes skole er en offentlig grunnskole med trinn 1-10 på Saltrød, 6 km  øst for Arendal sentrum. Skolen er delt i to, ett barnetrinn og ett ungdomstrinn. Skolen har skolefritidsordning (SFO). Per 2019 er May Dypdalen skolens rektor.


== Ny skole ==
Etter planen skulle Stuenes skole i  august 2014 ta i bruk på et nybygg på 10 500 kvadratmeter rett ved den gamle skolen. Kostnaden var i forkant beregnet til 180 millioner kroner,, og skolen skulle ta i mot 825 elever. Den gamle ungdomsskolen skulle rives og erstattes med et nytt 25-meters svømmebasseng. Bygget som rommet den gamlebrnes barneskolen skulle selges, og det var planlagt at denne bygningen skulle reguleres til leilighet. I samme omgang skulle Stuenes Stadion oppgraderes til kunstgress.Den gamle skolen ble revet i august 2021


== Referanser ==


== Eksterne lenker ==
(no) Offisielt nettsted
Medvezjia

Medvezjia er en vulkan nord på øya Iturup i Kurilene i Russland.


== Kilder ==
Medvezjia på Global Volcanism Program
Freaks and Geeks

Freaks and Geeks er en amerikansk komedie- og dramaserie for ungdom som gikk på NBC fra 1999 til 2000. Serien ble skapt av Paul Feig og produsert av Judd Apatow. Atten episoder ble laget, men serien ble kansellert og tatt av luften etter at bare tolv var blitt sendt. 
På grunn av tidlig kansellering og bare en sesong med atten episoder, fikk Freaks and Geeks en slags kult-status. Serien dukket faktisk opp på magasinet Time Magazine sin liste "100 Greatest Shows of All Time" i 2007. 


== Handling ==
Tenåring Lindsay Weir, og hennes yngre bror Sam, studerer ved William McKinley High School i løpet av skoleåret 1980 / 1981. Handlingen finner sted i byen Chippewa i Michigan, en fiktiv forstad til Detroit. Lindsay slutter seg til en gruppe venner som omtales som «freaks» sammen med Daniel Desario, Ken Miller, Nick Andopolis og Kim Kelly. Sam og hans venner utgjør nerdene ved skolen: Neal Schweiber og Bill Haverchuck.
Millie Kentner, Lindsays «nerdete» og svært religiøse tidligere beste venn, er også en tilbakevendende karakter. Det samme var Cindy Sanders, en populær cheerleader som Sam er forelsket i. Lindsay og hennes forhold til hennes nye venner, og friksjonene dette forårsaker med foreldrene deres, og med hennes eget selvbilde, utgjør en sentral del av TV-serien. Handlingen følger også Sam, og hans gruppe med nerdete venner, når de navigerer i en annen del av det sosiale universet - og forsøker å passe inn. 


== Rolleliste ==


=== Hovedroller ===
Linda Cardellini i rollen som Lindsay Weir
John Francis Daley i rollen som Sam Weir
James Franco i rollen som Daniel Desario
Samm Levine i rollen som Neal Schweiber
Seth Rogen i rollen som Ken Miller
Jason Segel i rollen som Nick Andopolis
Martin Starr i rollen som Bill Haverchuck
Busy Philipps i rollen som Kim Kelly
Becky Ann Baker i rollen som Jean Weir
Joe Flaherty i rollen som Harold Weir


=== Andre roller ===
Sarah Hagan i rollen som Millie Kentner
Natasha Melnick i rollen som Cindy Sanders
Thomas F. Wilson i rollen som Coach Ben Fredricks
Steve Bannos i rollen som Frank Kowchevski
Michael Beardsley i rollen som Humphries
Shawn Soong i rollen som Stroker
Jerry Messing i rollen som Gordon Crisp
Dave Allen i rollen som Jeff Rosso
Stephen Lea Sheppard i rollen som Harris Trinsky
Chauncey Leopardi i rollen som Alan White
Lizzy Caplan i rollen som Sara
Ben Foster i rollen som Eli


== Referanser ==


== Eksterne lenker ==
(en) Freaks and Geeks på Internet Movie Database 
(en) Freaks and Geeks på Rotten Tomatoes 
(en) Freaks and Geeks på Metacritic
Håvard Nybø

Håvard Nybø (født 11. april 1983) er en tidligere, norsk landeveissyklist som syklet for laget Sparebanken Vest-Ridley. Han la opp etter 2009-sesongen.


== Meritter ==
Norsk U23-mester, 2004.
2. etappe, Ringerike Grand Prix 2006.
2. etappe, Tour de Liège 2006
Rogaland Grand Prix, 2009


== Referanser ==


== Eksterne lenker ==
(en) Håvard Nybø – ProCyclingStats 
(en) Håvard Nybø – Cycling Archives 
(en) Håvard Nybø – Cycling Quotient
SHA-sjekksumsfunksjoner

SHA (Secure Hash Algorithm) er en samling av kryptografiske sjekksumsfunksjoner (engelsk: checksum) som er designet av National Security Agency (NSA). De tre SHA-algoritmene er konstruert forskjellig og er mest kjent som SHA-0, SHA-1, SHA-2 og SHA-3. 
SHA-0 og SHA-1 er ikke ansett som sikre, SHA-1 er ikke anbefalt brukt til anvendelser innen sikkerhet etter 2010.  
SHA-256, SHA-512, SHA-224 og SHA-384 hører til SHA-2-familien og bruker den samme algoritmen. Forskjellen er at de har ulik størrelse på den ferdige hash-verdien (256/512 biter). 
SHA-3-familien har de samme størrelsene som SHA-2-familien. 


== Eksempler ==


=== Eksempler på SHA-1 ===
Her er et eksempel på SHA-1 med ASCII-tegnsett. ASCII er også brukt i resten av eksemplene.

SHA1("The quick brown fox jumps over the lazy dog")
= 2fd4e1c6 7a2d28fc ed849ee1 bb76e739 1b93eb12

Den minste forandring i meldingen vil gjøre store forandringer i resulterende hash-verdi. Ved å forandre "dog" til "cog", for eksempel, så vil det bli forandring i 81 av de 160 bitene.

SHA1("The quick brown fox jumps over the lazy cog") 
= de9f2c7f d25e1b3a fad3e85a 0bd17d9b 100db4b3

Resultatet for en tom streng (lengde 0) er:

SHA1("")
= da39a3ee 5e6b4b0d 3255bfef 95601890 afd80709

Denne voldsomme endringen er et følge av Avalanche-effekten.
Katharine McPhee

Katherine McPhee (født 25. mars 1984 i Los Angeles i California) er en amerikansk sanger og skuespiller.
McPhee kom på andreplass i Amerikansk Idol 2005 (sesong 5), etter Taylor Hicks. Hun ga ut det selvtitulerte debutalbumet Katharine McPhee 30. januar 2007, som ble solgt i 116 000 eksemplarer den første uken. Platen gikk rett til andreplass på Billboard Top 200 albumlisten. Pr 1. januar 2009 har albumet blitt solgt i 375 000 eksemplarer totalt.
McPhee har også hatt flere mindre roller i film og TV-serier.
Hun har nå hovedrollen som Karen Cartwright i serien Smash.


== Filmografi ==


== Diskografi ==
2007: Katharine McPhee


== Referanser ==


== Eksterne lenker ==
(en) Offisielt nettsted 
(en) Katharine McPhee – kategori av bilder, video eller lyd på Commons 
(en) Katharine McPhee – galleri av bilder, video eller lyd på Commons 
(en) Katharine McPhee på Internet Movie Database 
(sv) Katharine McPhee i Svensk Filmdatabas 
(da) Katharine McPhee på Scope 
(fr) Katharine McPhee på Allociné 
(en) Katharine McPhee på AllMovie 
(en) Katharine McPhee hos Turner Classic Movies 
(en) Katharine McPhee hos Rotten Tomatoes 
(en) Katharine McPhee hos The Movie Database 
(en) Katharine McPhee hos Internet Broadway Database 
(en) Katharine McPhee på Apple Music 
(en) Katharine McPhee på Discogs 
(en) Katharine McPhee på MusicBrainz 
(en) Katharine McPhee på Spotify 
(en) Katharine McPhee på Songkick 
(en) Katharine McPhee på Last.fm 
(en) Katharine McPhee på Genius — sangtekster 
(en) Katharine McPhee på AllMusic
Pierre de la Châtre

Pierre de la Châtre (død 1171) var en fransk geistlig i middelalderen. Han var den sekstisjette erkebiskopen av Bourges, fra 1141 til 1171. 


== En vanskelig start ==
I 1141 døde Albéric av Reims (også skrevet Aubrey/Aubry), sekstifemte erkebiskop av Bourges. Pave Innocent II valgte Pierre de la Châtre som hans etterfølger, men kong Ludvig VII var ikke enig. Han fremmet sin kandidat, Cadurc, en av hans egne kanslere mens han samtidig la ned veto mot pavens kandidat. Pierre de la Châtre ble uansett valgt av Bourges' geistlige og innviet av paven. Ludvig skal etter sigende ha låst Bourges' byporter for den nye biskopen. Paven husket lignende forsøk fra hertug Vilhelm X av Aquitaine på å forvise Innocents tilhengere fra Poitou og erstatte dem med kongetro prester. Paven la derfor skylden for striden på Vilhelm Xs datter Eleanora, kongens dronning, og hevdet at Ludvig bare var et barn og burde bli lært manérer. Rasende sverget Ludvig på relikvier at så lenge han levde skulle Pierre de la Châtre aldri få slippe inn i Bourges. Dette førte til interdikt på kongens landområder og Pierre de la Chatre måtte søke tilflukt hos Theobald II, greve av Champagne. Krisen med at kongen brente byen Vitry hvor mange tusener av mennesker ble drept i 1142 førte til at kongen måtte gi seg og den nye erkebiskopen av Bourges ble godkjent.


== Virketid ==
I 1145 overtalte Bernard av Clairvaux, abbed av Cîteaux, kongen til å dra på det andre korstoget. Pierre de la Châtre var en av deltagerne og kom siden tilbake til Bourges, der han døde i 1171.
Hemmeligheten bak min suksess

Hemmeligheten bak min suksess (originaltittel: The Secret of My Succe$s) er en amerikansk filmkomedie fra 1987 med Michael J. Fox i hovedrollen. Regien er ved Herbert Ross, mens manus er ved Jim Cash (som året før hadde stor suksess med filmen Top Gun).
Hemmeligheten bak min suksess fikk forholdsvis lunken mottakelse av filmkritikerne, men ble til tross for det en publikumssuksess både i USA og til en viss grad utenfor. 


== Handling ==
Brantley Foster (Michael J. Fox) er en vellutdannet ung mann som flytter fra Kansas til New York for å gjøre karriere. Etter flere skuffelser får han omsider jobb i foretaket hos sin rike onkel. Der må han begynne lengst nede i hierarkiet, på postavdelingen, i et gigantisk foretak med usympatiske sjefer. I et forsøk på å imponere en kvinnelig sjef utgir han seg for å være en av mellomlederne i bedriften, noe som også skal bidra til at han roter seg inn i en rekke forviklinger.


== Om filmen ==
Filmen fikk forholdvis beskjeden mottakelse av filmanmelderne og har oppnådd 58% på Rotten Tomatoes (juli 2009). Den kjente filmkritikeren Roger Ebert gav en og en halv (av fire) stjerner.Til tross for lunken mottakelse av anmelderne ble den en publikumssuksess i USA og en moderat suksess utenfor. Den innbrakte $67 millioner på amerikanske kinoer og $111 millioner globalt. Den ble den syvende mest innbringende filmen i USA for 1987.Den ble i 1988 tildelt en BMI Film Music Award for sountracken og samme år nominert til en Golden Globe (også for sountracken).


== I rollene ==
Michael J. Fox: Brantley Foster (Carlton Whitfield)
Helen Slater: Christy Wills
Richard Jordan: Howard Prescott
Margaret Whitton: Vera Prescott
John Pankow: Fred Melrose
Christopher Murney: Barney Rattigan
Gerry Bamman: Art Thomas
Fred Gwynne: Donald Davenport
Carol Ann Susi: Jean
Elizabeth Franz: Grace Foster
Mercedes Ruehl: Sheila
Cindy Crawford: Som seg selv


== Referanser ==


== Eksterne lenker ==
(en) Hemmeligheten bak min suksess på Internet Movie Database 
(no) Hemmeligheten bak min suksess hos Filmfront 
(sv) Hemmeligheten bak min suksess i Svensk Filmdatabas 
(da) Hemmeligheten bak min suksess i Danmark Nationale Filminstitut 
(fr) Hemmeligheten bak min suksess på Allociné 
(nl) Hemmeligheten bak min suksess på MovieMeter 
(en) Hemmeligheten bak min suksess på AllMovie 
(en) Hemmeligheten bak min suksess på Turner Classic Movies 
(en) Hemmeligheten bak min suksess på Rotten Tomatoes 
(en) Hemmeligheten bak min suksess på Metacritic 


=== Nett-TV ===
Filmtrailer
Topçambaba-fjellet

Topçambaba Dağı (tidligere Baba Dağı eller Baba Dagh) er et fjell i provinsen Aydin i sørvestlige Tyrkia. Fjellets opprinnelige navn var Kadmos (fra antikk gresk Κάδμος). Det lå i antikken i Frygia (latin Phrygia Magna).I antikken var fjellsiden dekket av trær. Elven Kadmos, med samme navn som fjellet selv, rant ned fjellsiden og strømmet ut i den større elven Lykos, både Kadmos og Lykos er de antikke navnene, som igjen var en sideelv av Büyük Menderes (historisk Maeander). Fjellkjeden Kadmos dannet den sørlige grensen for området Büyük Menderes i disse delene. Den romerske forfatteren Plinius den eldre omtalte fjellet. Den greske geografen Klaudios Ptolemaios plasserte den i samme breddegrad som Mykale, et fjell på vestkysten av Anatolia.
Da den franske korsfarerhæren under det andre korstoget i 1145 krysset fjellet ble baktroppen av hæren under ledelse av kong Ludvig VII av Frankrike hengende etter. Tyrkerne angrep og det var bare med nød og neppe at kongen unnslapp mens baktroppen ble massakrert.


== Referanser ==
Vézelay

Vézelay er en kommune i departementet Yonne i regionen Bourgogne-Franche-Comté øst i Frankrike. Klosteret i Vézelay og dens klosterkirke har arkitektonisk og historisk betydning.


== Demografi ==
Per folketelling av 1999 var befolkningen på 492. Den 1. januar 2006 var befolkningstallet beregnet til 473.


== Vin ==
Bourgogne Vézelay er den lokale vinen. Vinproduksjonen ligger i enden av byen og produserer en rekke viner, hovedsakelig hvitvin, basert for det meste på druevarianter av Chardonnay, Pinot Noir og Melon de Bourgogne. Omtrent halvparten av produksjonen er markedsførte via handelsforeningen Cave Henry.


== Pilegrimskirken La Madeleine ==
Den benediktinske klosterkirken i Vézelay ble grunnlagt på 800-tallet. Kort tid etter fikk kirken relikviene til Maria Magdalena og har siden vært et viktig pilegrimssted.
Den nåværende kirken ble oppført i tiden 1089–1206. Dens romslige midtskip, nesten 60 meter langt, har uvanlige høye hvelv. Dens proporsjoner og det gotiske korets eleganse gir interiøret en letthet som forsterkes av de grå ribbene på midtskipets massive buer. De markerer midtskipets travéer og deler inn krysshvelvet ovenfor. Midtskipet nås gjennom vakker skulpturell inngang fra en bred vestportal.
Overfor inngangen fra narthex til midtskipet troner Kristus i en omfattende utført relieff. I majestetisk storhet i midten sender han ut apostlene på deres oppdrag om å omvende hedningene, bote de syke og drive ut demoner fra de besatte.
Bernhard av Clairvaux ba har for det andre korstog, påsken 1146, framfor kong Ludvig VII av Frankrike.
Kongene Rikard I av England og Filip II August av Frankrike møttes her før de ga seg på veg til det tredje korstoget i 1190.
Kirken og Vézelay har siden 1979 vært en del av verdensarven.


== Referanser ==


== Eksterne lenker ==
Offisielt nettsted 
(en) Vézelay – kategori av bilder, video eller lyd på Commons 
(en) Vézelay – galleri av bilder, video eller lyd på Commons 
Kommunedata INSEE
Maison du Visiteur, a prelude to visiting the basilica
Photographs of some details in the Basilica
History plus photo pages showing the famous Tympanum, Zodiac and Capital Sculptures of the Basilique Ste-Madeleine,Vézelay
UNESCO World Heritage Centre – Vézelay, Church and Hill
Dinard

Dinard er en kommune i departementet Ille-et-Vilaine i regionen Bretagne nordvest i Frankrike. Byen har bare drøyt 10 000 innbyggere, men er berømt fordi velhavende mennesker, spesielt briter, har brukt byen som feriested om sommeren siden 1850-tallet. Byen er kjent for sine stripede badetelt på Plage de l´Ecluse, også kalt Grand Plage (plage betyr strand på fransk). Ved entreen til stranden står en statue av Alfred Hitchcock og hvert år i oktober arrangeres det en britisk filmfestival her. Stranden er omgitt av meget dyre hoteller og mange mennesker kommer hver dag med buss fra St. Malo for å bade. Det går daglig både busser og båter. Byen er kjent for sine store og mange private villaer som er oppført i jugendstil. Det finnes også minnesmerker over Picasso som var her mye.


== Attraksjoner ==
Musée du Site Balnéaire
St. Bartholomew Church
Akvariet
Barrage de la Rance
Point du Grouin Domaine Naturel Départemental


== Befolkningsutvikling ==
Antall innbyggere i kommunen Dinard


== Referanser ==


== Eksterne lenker ==
(fr) Offisielt nettsted 
(en) Dinard – kategori av bilder, video eller lyd på Commons 
Kommunedata INSEE
38 Special (band)

.38 Special (også skrevet Thirty-Eight Special) er et amerikansk rockband som ble dannet av Don Barnes og Donnie Van Zant i Jacksonville, Florida i 1975.


== Diskografi ==
Studioalbum


== Kilder ==
Omtale hos last.fm


== Eksterne lenker ==
Offisielt nettsted 
(en) .38 Special (musical group) – kategori av bilder, video eller lyd på Commons 
(en) 38 Special på Apple Music 
(en) 38 Special på Discogs 
(en) 38 Special på MusicBrainz 
(en) 38 Special på SoundCloud 
(en) 38 Special på Spotify 
(en) 38 Special på Songkick 
(en) 38 Special på Last.fm 
(en) 38 Special på Genius — sangtekster 
(en) 38 Special på AllMusic 
38 Special på Twitter 
38 Special på Twitter 
38 Special på Facebook 
38 Special på Instagram 
38 Special på YouTube 
38 Special på Myspace
Svenskebekken

Svenskebekken på Lierfoss i Aurskog-Høland i  Viken er ei elv i Haldenvassdraget som strekker seg fra Spilhauggrenda i nord til Lierelva i sør.
Kringstadbukta

Kringstadbukta er et friluftsområde med sandstrand som ligger 3,5 km vest for Molde i Møre og Romsdal. Sandstranda er et resultat av forrige istid og strekker seg flere kilometer utover i Romsdalsfjorden.

Kringstadbukta ligger på en halvøy omgitt av store gressbakker, furuskog og svaberg. I 1940 etablerte tyskerne seg der med et tiltalls bygninger og forsvarsverk. Både før og etter krigen ble det drevet gård med dyr i Kringstadbukta. I 1963 ekspropierte Molde kommune området og etablerte det som permanent friluftsområde.
Molde innehar en norsk værrekord, nemlig høyest målte temperatur for oktober med 25,6 °C den 11. oktober 2005. De spesielle klimaforholdene gjør at vanntemperaturen ofte er langt høyere enn folk forestiller seg. 8. juni 2008 ble det målt 20 grader i vannet i Kringstadbukta. Samme år, 15. september, ble det målt hele 18 grader.
Molde kommune bruker mye tid og ressurser i Kringstadbukta og har som målsetting at "Kringstadbukta skal være noe å vise fram".
Kringstadbukta er ifølge NRK 1 (som laget TV-innslag der sommeren 2008) norges eneste badestrand (frittliggende) med egen nettside.


== Eksterne lenker ==
Kringstadbuktas hjemmeside
Gavin Hood

Gavin Hood (født 12. mai 1963) er en sørafrikansk regissør, manusforfatter, produsent og skuespiller, best kjent for å ha skrevet og regissert den Oscar-belønte fremmedspråklige filmen Tsotsi (2005). Han har også regissert filmen X-Men Origins: Wolverine (2009) for 20th Century Fox, og Antatt skyldig (2007) for New Line Cinema. Han skal regissere Ender's Game (2013), som er basert på Orson Scott Cards roman med samme navn.
Hood opptrer også som skuespiller innimellom, mest notabel i filmen In Enemy Hands og i en episode av Stargate SG-1.


== Referanser ==


== Eksterne lenker ==
(en) Gavin Hood på Internet Movie Database 
(sv) Gavin Hood i Svensk Filmdatabas 
(da) Gavin Hood på Filmdatabasen 
(da) Gavin Hood på Scope 
(fr) Gavin Hood på Allociné 
(en) Gavin Hood på AllMovie 
(en) Gavin Hood hos Rotten Tomatoes 
(en) Gavin Hood hos The Movie Database
Lamborghini Insecta

Lamborghini Insecta er en konseptbil fra Lamborghini, designet i 2009 av Iulian Bumbu.
Insecta er en midtmotorisert, toseters sportsbil på størrelse med Lamborghini Gallardo, og utstyrt med den samme V10-motoren på 5,2 liter. Lamborghini har ikke bekreftet noen produksjonsbil basert på dette konseptet, men det har blitt antydet at inspirasjon herfra vil hentes til etterfølgeren av Lamborghini Murciélago.
Stranda (Nøtterøy)

Stranda er et sted sørøst på Nøtterøy i Færder kommune og en del av grunnkretsen Torød. Stranda ligger like sør for Middelborg og sørøst for Torød. Stranda ligger i en liten vik rettet mot Søndre Årøy. Viken danner utgangspunktet for den lokale stranden, Torødstranda.
Stedsnavnet, Stranda, refererer til det den gamle strandsittergården som først lå her på 1600-tallet. En større gård lå her fra starten av 1800-tallet. Stranda huset i denne perioden også et skipsbyggeri. Selve gården på stedet ble brent av Nøtterøy kommune i 1976. Etter fjerningen av gården er stedet mest kjent for å huse Torødstranda. Som navnet Torødstranda tilsier, regnes Stranda gjerne som en del av det større tettstedet Torød.


== Referanser ==


== Eksterne lenker ==
Kart over Torød og Stranda
Tømmereik

Tømmereik er en gård og et sted på Nøtterøy i Færder kommune i Vestfold som er en del av grunnkretsen og tettstedet Torød. Navnet kommer trolig av at stedet i eldre tider utmerket seg ved en stor eik. De første skriftlige referansene til stedet kom på siste halvdel av 1600-tallet, etter at stedet trolig ble skilt ut fra gården Brevik, og deretter ble et eget bruk.


== Referanser ==
Lundetoppen

Lundetoppen er en bydel i Skien. Den viktigste gata på Lundetoppen er Lundegata, som strekker seg fra bydelene Hjellen og Bakken i sør til Lie i nord. Øst for Lundetoppen ligger sentrum, og i vest ligger Lundedalen. Det ligger flere kjente bygninger i bydelen, deriblant Ibsenhuset og  Skien prestegård.
Darko Pantsjev

Darko Pantsjev (makedonsk: Дарко Панчев; født 7. september 1965 i Skopje i Makedonia i Jugoslavia) er tidligere fotballspiller fra Jugoslavia og Republikken Makedonia.
Pantsjev var beste skårer i Røde stjerne Beograd, Jugoslavisk liga, og i Europa i sesong 1990-1991, med 34 mål. Men Gullstøvelen fikk han ikke før femten år senere. Alt pga. flere mistenkelige ting som skjedde på Kypros og deres liga, ifølge France Football ble det bestemt at ingen skulle tildeles tittel for europas topp-skårer det året. 
Men 3. august 2006 ble en spesiell galla arrangert i Skopje, der Michel Platini, Dragan Stojković og Dragan Džajić presenterte trofeet for han.
Darko skåret den siste straffespark i Mesterligaen finalen i 1991, der Røde Stjerne vant kampen mot Olympique Marseille i Bari på Stadio San Nicola


== Eksterne lenker ==
(de) Darko Pantsjev – Munzinger Sportsarchiv 
(en) Darko Pantsjev – FIFA 
(en) Darko Pantsjev – Transfermarkt 
(en) Darko Pantsjev – national-football-teams.com 
(en) Darko Pantsjev – WorldFootball.net 
(en) Darko Pantsjev – Soccerbase.com 
(de) Darko Pantsjev – fussballdaten.de 
(en) Darko Pantsjev – Soccerway 
(en) Darko Pantsjev – EU-Football.info 
(en) Darko Pantsjev – FBref 
Panathinaikos - Røde Stjerne - Darko 2 mål
Røde Stjerne - Olympique - CL finale
Haukemyr

Haukemyr er et sted på Nøtterøy i Færder kommune som tilhører grunnkretsen Torød. Haukemyr ligger like nord for Tømmereik og utgjør den vestre delen av nærområdet Torød. Stedet ligger ved foten av Vetan. Stedsnavnet kommer av en referanse til fuglenavnet hauk.


== Referanser ==


== Eksterne lenker ==
Kart over Torød og Stranda
Bodilprisen for beste amerikanske film

Bodilprisen for beste amerikanske film er en av Bodilprisene som deles ut av den danske Danske Filmkritikere og ble innstiftet i 1948. Utvelgelseskomiteen kan velge ikke å dele ut prisen, hvis den ikke finner noen film som er verdig. Kategorien het fra starten "Beste amerikanske film" men ble i 1961 gjort om til "Beste ikke-europeiske film". Det het den inntil i 2001, hvor den igjen ble delt ut som "Beste amerikanske film". Til gjengjeld er den tidligere rent europeiske kategorien blitt endret, så den nå rommer verden utenfor USA. 
To ganger er prisen ikke blitt delt ut: i 1957, da de amerikanske produsenter hadde boikottet Danmark, og det derfor ikke var noen filmer å velge mellom, og i 1964, da det i stedet ble delt to priser til europeiske filmer.


== Liste over prisvinnere ==


== Eksterne lenker ==
«Bodilprisen / Amerikanske film» (dansk). Bodilprisen.dk. Besøkt 13. mai 2020.
Bodilprisen for beste dokumentar/kortfilm

Bodilprisen for beste dokumentar/kortfilm er en av Bodilprisene som deles ut av Danske Filmkritikere og ble innstiftet i 1948. Utvelgelseskomiteen kan velge ikke å dele ut prisen, hvis den ikke finner noen verdig film.
Prisen for beste dokumentar/kortfilm har langt fra vært delt ut hvert år, og senest, i 2005, på bekostning av en av spillefilmskategoriene (Beste amerikanske film eller Beste ikke-amerikanske film.)


== Liste over prisvinnere ==


== Eksterne lenker ==
«Bodilprisen / Dokumentarfilm» (dansk). Bodilprisen.dk. Besøkt 13. mai 2020.